**สโมสรฟุตบอลคาร์ดิฟฟ์ซิตี** (เวลส์: *Clwb Pêl-droed Dinas Caerdydd*) เป็นสโมสรฟุตบอลจากประเทศเวลส์ ตั้งอยู่ที่กรุงคาร์ดิฟฟ์ ในเทศมณฑลประวัติศาสตร์กลามอร์แกน ปัจจุบันแข่งขันอยู่ในพรีเมียร์ลีก ลีกสูงสุดของประเทศอังกฤษ โดยสโมสรลงแข่งขันในระดับลีกสูงสุดของอังกฤษรวม​ 17​ ฤดูกาล​ ซึ่งช่วงที่อยู่บนลีกสูงสุดต่อเนื่องยาวนานที่สุดอยู่ระหว่างปี​ ค.ศ. 1921 ถึง​ 1929

สโมสรก่อตั้งขึ้นในปี ค.ศ. 1899 ในชื่อสโมสรฟุตบอลริเวอร์ไซด์ ก่อนจะเปลี่ยนชื่อเป็นสโมสรฟุตบอลคาร์ดิฟฟ์ ซิตี ในปี ค.ศ. 1908 ต่อมาได้เข้าร่วมในเซาเทิร์น ฟุตบอลลีก ในปี ค.ศ. 1910 และได้เข้าสู่อิงกลิชฟุตบอลลีก ในปี ค.ศ. 1920 โดยคาร์ดิฟฟ์ ซิตี ได้รับการบันทึกว่าเป็นสโมสรฟุตบอลจากนอกประเทศอังกฤษสโมสรแรกและสโมสรเดียวจนถึงปัจจุบันที่สามารถคว้าแชมป์เอฟเอคัพได้สำเร็จ โดยทำได้ในปี ค.ศ. 1927 ด้วยการเอาชนะอาร์เซนอลได้ในรอบชิงชนะเลิศ นอกจากนี้ยังเป็นสโมสรฟุตบอลนอกประเทศอังกฤษสโมสรแรกที่เข้าถึงรอบชิงชนะเลิศฟุตบอลลีกคัพ นอกจากนี้สโมสรยังสามารถคว้าแชมป์ฟุตบอลถ้วย เวลส์ คัพ ได้ถึง 22 สมัย มากที่สุดเป็นอันดับสองในประวัติศาสตร์รองจากสโมสรฟุตบอลเร็กซ์แฮม

ปัจจุบันสโมสรใช้สนามคาร์ดิฟฟ์ซิตี สเตเดียมเป็นสนามเหย้า โดยย้ายมาจากสนามเหย้าเดิมคือสนามนิเนียน พาร์ก ในปี ค.ศ. 2009 และมีคู่แข่งสำคัญในภาคใต้ของเวลส์อย่างสวอนซี ซิตี ซึ่งการแข่งขันระหว่างทั้งสองทีมมีชื่อเรียกว่า **เซาท์เวลส์ดาร์บี** นอกจากนี้ยังเป็นคู่แข่งสำคัญในฐานะสโมสรที่อยู่ในบริเวณพรมแดนระหว่างประเทศเวลส์และประเทศอังกฤษกับบริสตอล ซิตี โดยคาร์ดิฟฟ์เปรียบเสมือนตัวแทนจากเวลส์และบริสตอล ซิตี เปรียบเสมือนตัวแทนจากอังกฤษ และมีชื่อเรียกการแข่งขันระหว่างทั้งสองทีมนี้ว่า **เซเวิร์นไซด์ ดาร์บี**

ในฤดูกาล 2013-14 อยู่ภายใต้การคุมทีมของมัลกี มักคาย โดยมักคายนำทีมคาร์ดิฟฟ์ซิตีได้เป็นรองแชมป์ ลีกคัพ หลังจากเสมอกับสโมสรฟุตบอลลิเวอร์พูล อยู่ 2-2 แต่แพ้ด้วยการยิงจุดโทษไป 3-2 และนำทีมคาร์ดิฟฟ์ซิตีไปเล่นรอบเพลย์ออฟในการเลื่อนชั้นสู่พรีเมียร์ลีก ฟุตบอลลีกสูงสุดของอังกฤษ แต่ก็แพ้เวสต์แฮมยูไนเต็ดไปทั้ง 2 นัด และในที่สุดเขาสามารถนำสโมสรคาร์ดิฟฟ์เลื่อนชั้นขึ้นสู่พรีเมียร์ลีกลีกสูงสุดของฟุตบอลอังกฤษได้สำเร็จด้วยการเป็นแชมป์เดอะแชมเปียนส์ชิพ อันดับที่ 1 ในฤดูกาล 2012-13 ในต้นปี 2014 มักคายถูกปลดออกเนื่องจากทำผลงานได้ไม่ดี และอูเลอ กึนนาร์ ซูลชาร์ อดีตกองหน้าของแมนเชสเตอร์ยูไนเต็ด ได้รับหน้าที่ผู้จัดการแทน

คาร์ดิฟฟ์ซิตีเลื่อนชั้นขึ้นมาเล่นในระดับพรีเมียร์ลีกได้อีกครั้งในฤดูกาล 2018–19 หลังจากจบฤดูกาลในลีกเดอะแชมเปียนส์ชิพด้วยอันดับที่ 2

ประวัติ
-------

### ยุคก่อตั้ง (ค.ศ.1899–1920)

สโมสรก่อตั้งขึ้นในปี ค.ศ. 1899 ในชื่อ **สโมสรฟุตบอลริเวอร์ไซด์** โดยการก่อตั้งสโมสรมีขึ้นที่บ้านของวอลเตอร์ บาร์ทลีย์ วิลสัน ซึ่งเป็นช่างทำภาพพิมพ์หินในเมืองคาร์ดิฟฟ์ เพื่อเป็นการรวมผู้เล่นจากสโมสรคริกเก็ตริเวอร์ไซด์ไว้ด้วยกัน ในช่วงแรกสโมสรแข่งขันกับทีมในละแวกท้องถิ่นใกล้เคียงที่สนามโซเฟีย การ์เดนส์ ซึ่งเป็นสวนสาธารณะในบริเวณริเวอร์ไซด์ ย่านเก่าแก่และเป็นชุมชนแออัดของเมืองคาร์ดิฟฟ์ ต่อมาในปี ค.ศ. 1900 สโมสรได้เข้าร่วมการแข่งขันอย่างเป็นทางการครั้งแรกในคาร์ดิฟฟ์แอนด์ดิสตริกต์ลีก 

ในปี ค.ศ. 1905 พระเจ้าเอ็ดเวิร์ดที่ 7 แห่งสหราชอาณาจักร ได้ยกฐานะเมืองของคาร์ดิฟฟ์ขึ้นเป็นเมืองที่มีฐานะเป็นนครในสหราชอาณาจักร สโมสรจึงได้ยื่นเรื่องต่อสมาคมฟุตบอลเซาท์เวลส์และมอนมัทเชียร์เพื่อเปลี่ยนชื่อสโมสรเป็นคาร์ดิฟฟ์ ซิตี แต่คำขอในกรณีดังกล่าวไม่ผ่านการอนุมัติเนื่องจากสโมสรลงแข่งขันในระดับที่ต่ำเกินไป สโมสรจึงได้เข้าร่วมในเซาท์เวลส์ อเมเจอร์ลีก ในปี ค.ศ. 1907 และได้รับการอนุมัติให้เปลี่ยนชื่อสโมสรได้ในปีต่อมา

เมื่อสโมสรมีความเติบโตและมีขนาดใหญ่ขึ้นจึงได้ไปขอเข้าร่วมแข่งขันในดิวิชัน 2 ของเซาเทิร์น ฟุตบอลลีก แต่ถูกปฏิเสธเนื่องจากสภาพสนามและสิ่งอำนวยความสะดวกในสนามโซเฟีย การ์เดนส์ ไม่ผ่านมาตรฐาน หลังจากนั้นเป็นเวลากว่า 2 ปี สโมสรมีโอกาสได้เล่นฟุตบอลนัดกระชับมิตรกับสโมสรฟุตบอลจากประเทศอังกฤษอย่างมิดเดิลส์เบรอ, บริสตอล ซิตี และ คริสตัล พาเลซทำให้เป็นที่รู้จักในหมู่แฟนบอลมากขึ้น ต่อมาสโมสรได้ตัดสินใจสร้างสนามเหย้าเป็นของตนเองเพื่อที่จะสามารถไปแข่งขันในลีกที่ใหญ่กว่าเดิมได้โดยวอลเตอร์ บาร์ทลีย์ วิลสัน ผู้ก่อตั้งสโมสรได้หาพื้นที่สำหรับสร้างสนามใหม่ในคาร์ดิฟฟ์และบริเวณใกล้เคียง และมาได้ที่ดินสำหรับสร้างสนามแห่งใหม่จากข้อเสนอของจอห์น แมนเดอร์ สมาชิกสภาเทศบาลเมือง ที่เสนอให้ใช้ที่ดินบริเวณแทนยาร์ด เลน ซึ่งตั้งอยู่ระหว่างถนนสโลเปอร์และสถานีรถไฟ โดยบริเวณดังกล่าวเป็นที่ดินที่ไม่ได้ใช้ประโยชน์และใช้เป็นที่สำหรับเก็บรวบรวมขยะและบางส่วนสำหรับแบ่งให้เช่าโดยเขาเสนอให้สโมสรใช้พื้นที่ดังกล่าวโดยคิดค่าเช่าเดือนละ 90 ปอนด์ 

ในการบูรณะพื้นที่เดิมที่ค่อนข้างเสื่อมโทรมและการก่อสร้างสนามแห่งใหม่นี้ขึ้น **พันโท ลอร์ด นิเนียน คริชตัน-สจ๊วร์ต** ได้นำทรัพย์สินของตัวเองเป็นประกันกับธนาคารให้กับสโมสร เมื่อสนามก่อสร้างเสร็จสโมสรจึงได้ตั้งชื่อสนามเพื่อเป็นเกียรติและเป็นที่ระลึกถึงการช่วยเหลือในครั้งนี้ของเขาว่า **นิเนียน พาร์ก** และสโมสรได้ใช้สนามแห่งนี้เป็นสนามเหย้าตั้งแต่ปี ค.ศ. 1910 (ต่อมาในช่วงสงครามโลกครั้งที่หนึ่ง พันโท ลอร์ด นิเนียน คริชตัน-สจ๊วร์ต ได้ถูกพลซุ่มยิงของจักรวรรดิเยอรมันลอบยิงที่ศีรษะจนเสียชีวิตในยุทธการลูส์ ที่ฝรั่งเศส ทางสโมสรจึงได้สร้างอนุสาวรีย์ของเขาไว้ที่หน้าสนาม)

หลังจากย้ายมาใช้สนามนิเนียน พาร์ก สโมสรได้รับการอนุมัติให้เข้าร่วมในดิวิชัน 2 ของเซาเทิร์น ฟุตบอลลีกและแต่งตั้งผู้จัดการทีมอย่างเป็นทางการคนแรกคือ​ เดวี แม็คดูกอลล์​ ซึ่งเป็นผู้เล่นชาวสกอตแลนด์​ ของสโมสร​ โดยสโมสรมอบหมายให้เป็นผู้เล่น-ผู้จัดการทีม​และจบฤดูกาลด้วยอันดับ​ 4​ ต่อมาสโมสรตัดสินใจเปลี่ยนผู้จัดการทีมโดยแต่งตั้งเฟรเดริก​ สจ๊วต​ ซึ่งเคยคุมทีมสต๊อกพอร์ต​ เคาน์ตี​เข้ามาทำหน้าที่แทนเดวี แม็คดูกอลล์​ โดยเฟรเดริก​ สจ๊วต​ เข้ามายกระดับสโมสรให้มีความเป็นมืออาชีพมากขึ้น​ เช่น​ มีการเซ็นสัญญากับผู้เล่นที่เคยเล่นในระดับฟุตบอลลีกหลายรายเข้ามาร่วมทีม​ และสามารถสร้างผลงานคว้าแชมป์​ เวลส์คัพ ได้เป็นครั้งแรก​ในฤดูกาล​ 1911–12​ ก่อนที่จะคว้าแชมป์เซาเทิร์นฟุตบอลลีก​ ดิวิชัน​ 2​ ได้ในฤดูกาล 1912–13 ทำให้ได้เลื่อนขึ้นไปแข่งในเซาเทิร์นฟุตบอลลีก​ ดิวิชัน​ 1 และจบฤดูกาลใน 4 อันดับแรกของลีก 2 ฤดูกาลติดต่อกัน ก่อนที่การแข่งขันฟุตบอลลีกต่างๆจะหยุดลงในช่วงสงครามโลกครั้งที่หนึ่ง ระหว่างปี ค.ศ.1915–19 

ในช่วงสงครามโลกครั้งที่​ 1​ สนามนิเนียน​ พาร์ก ถูกใช้เป็นลานฝึกทหาร​และผู้เล่นของสโมสรถูกเรียกไปเป็นทหารและต้องสู้รบในสงครามหลายราย เช่น​ เฟรด​ คีเนอร์​ ผู้เล่นตำแหน่งกองหลังของทีม ที่ถูกเรียกไปประจำการและต้องสู้รบกับฝ่ายจักรวรรดิเยอรมัน​ในยุทธการที่แม่น้ำซอม​ซึ่งจัดว่าเป็นสมรภูมิรบที่นองเลือดที่สุดในประวัติศาสตร์​ ที่มีทหารเสียชีวิตกว่า​ 1​ ล้านนาย​ โดยเฟรด​ คีเนอร์​ ได้รับบาดเจ็บหนักแต่ก็รอดชีวิตมาได้​ นอกจากนี้จอห์น​ สตีเฟนสัน​ ผู้รักษาประตูตัวสำรอง​และ​ ทอม​ วิตตส์ ผู้เล่นดาวรุ่งของทีม​ ก็ถูกเรียกไปเป็นทหารด้วยเช่นกัน​ โดยทอม​ วิตตส์ เป็นผู้เล่นของสโมสรที่เสียชีวิตจากพิษบาดแผลที่ได้รับจากรบที่ลิมง-ฟงแต็น​ จังหวัดนอร์ ประเทศฝรั่งเศส

หลังสงครามโลกครั้งที่​ 1​ จบลง​ ฟุตบอลในประเทศอังกฤษกลับมาแข่งขันต่อหลังจากหยุดแข่งไปนานถึง​ 4​ ฤดูกาล​ โดยคาร์ดิฟฟ์​ ซิตี กลับมาลงแข่งขันในฤดูกาล​ 1919–20 ในเซาเทิร์นฟุตบอลลีก​ ดิวิชัน​ 1​ และจบฤดูกาลด้วยอันดับ 4

### ค.ศ.1920-1945

ในปี ค.ศ.1920 อิงกลิชฟุตบอลลีก ได้ขยายโครงสร้างลีกอาชีพ​ โดยให้เพิ่ม​ดิวิชัน​ 3​ ​จากเดิมที่มีเพียง​ 2​ ดิวิชัน​ โดยคัดเลือกจากสโมสรที่แข่งขันในเซาเทิร์นฟุตบอลลีก​ และคาร์ดิฟฟ์​ ซิตี ที่ในขณะนั้นอยู่ในระดับสูงสุดของเซาเทิร์นฟุตบอลลีกได้สมัครขอเข้าร่วมอิงกลิชฟุตบอลลีก​ และได้รับการโหวตจากสโมสรสมาชิกให้เข้าสู่ดิวิชัน​ 2

วันที่​ 28​ สิงหาคม​ ค.ศ.​ 1920​ คาร์ดิฟฟ์​ ซิตี ได้ลงแข่งขันในฟุตบอลลีกเป็นนัดแรก​ ​โดยเล่นเป็นทีมเยือนพบกับสโมสรฟุตบอลสต๊อกพอร์ต​ เคาน์ตี​ ที่สนามเอดเจลี​ พาร์ก และเป็นฝ่ายบุกมาชนะ​ 5–2

ผู้เล่นชุดปัจจุบัน
------------------

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | อังกฤษ | ดิลลอน ฟิลลิปส์ |
| 2 | DF | อังกฤษ | จอร์ดี โอเซ-ตูตู *(ยืมจากอาร์เซนอล)* |
| 3 | DF | อังกฤษ | โจ เบนเนตต์ |
| 4 | DF | อังกฤษ | ฌอน มอร์ริสัน *(กัปตันทีม)* |
| 5 | DF | อังกฤษ | เอเดน ฟลินต์ |
| 6 | DF | เวลส์ | วิล วอคส์​ |
| 7 | MF | กูราเซา | เลอันโดร บากือนา ​ |
| 8 | MF | อังกฤษ | โจ รอลลส์ |
| 9 | FW | อังกฤษ | จอร์แดน ฮูกิลล์ *​(ยืมตัวจาก นอริช ซิตี)​*​ |
| 10 | FW | เวลส์ | คีฟเฟอร์ มอร์ |
| 11 | MF | อังกฤษ | โจช เมอร์ฟี |
| 12 | GK | อังกฤษ | อเล็กซ์ สมิธีส์ |
| 14 | FW | อังกฤษ | ไอแซค วาสเซลล์ |
| 15 | MF | เวลส์ | จอนนี วิลเลียมส์ |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 16 | DF | อังกฤษ | เคอร์ติส เนลสัน |
| 17 | FW | อังกฤษ | ลี ทอมลิน |
| 19 | FW | อังกฤษ | แม็กซ์ วอทเทอส์ |
| 21 | MF | อังกฤษ | มาร์ลอน แพ็ค ​ |
| 22 | DF | โกตดิวัวร์ | โซล บัมบา |
| 23 | MF | อังกฤษ | คาดีม แฮร์ริส |
| 28 | GK | สาธารณรัฐไอร์แลนด์ | ไบรอัน เมอร์ฟี |
| 29 | FW | เซเนกัล | อูมาร์ เนียซเซ *(ยืมจากเอฟเวอร์ตัน)* |
| 32 | FW | อังกฤษ | ไรส์ ฮีลีย์ |
| 33 | MF | แคนาดา | จูเนียร์ ฮอยเล็ตต์ |
| 36 | DF | เวลส์ | คาเมรอน ค็อกซ์ |
| 39 | MF | เวลส์ | ลอยด์ ฮัมฟรีส์ |
| — | FW | อังกฤษ | สจ๊วต โอคีเฟ |

 |

อ้างอิง
-------

1. ↑  "คาร์ดิฟฟ์แต่งตั้งโซลชาร์คุมทัพแล้ว". เดลินิวส์. 2 January 2013. คลังข้อมูลเก่าเก็บจากแหล่งเดิมเมื่อ 2014-01-02. สืบค้นเมื่อ 3 January 2013.
2. 1 2  Tucker, Steve (9 พฤษภาคม 2012). "The obscure story of Cardiff City's blue kit and nickname". *WalesOnline*. Media Wales. เก็บจากแหล่งเดิมเมื่อ 22 สิงหาคม 2017. สืบค้นเมื่อ 21 สิงหาคม 2017.
3. ↑  Hayes 2006, p. 208 harvnb error: no target: CITEREFHayes2006 (help)
4. ↑  Grandin 2010, p. 11 harvnb error: no target: CITEREFGrandin2010 (help)
5. ↑  Shepherd 2002, p. 4 harvnb error: no target: CITEREFShepherd2002 (help)
6. 1 2  Shepherd, Richard (19 มีนาคม 2013). "1899–1920 Foundations & the Early Years". Cardiff City F.C. เก็บจากแหล่งเดิมเมื่อ 22 มิถุนายน 2016. สืบค้นเมื่อ 22 มกราคม 2017.
7. ↑  Shepherd 2007, p. 13 harvnb error: no target: CITEREFShepherd2007 (help)
8. ↑  "Cardiff City". Football Club History Database. เก็บจากแหล่งเดิมเมื่อ 24 เมษายน 2017. สืบค้นเมื่อ 22 มกราคม 2017.
9. ↑  "Playing Manager Appointed". *Evening Express*. 14 September 1910. p. 4.
10. ↑  Shepherd 2002, pp. 14–21 harvnb error: no target: CITEREFShepherd2002 (help)
11. ↑  Leighton 2010, p. 46 harvnb error: no target: CITEREFLeighton2010 (help)
12. ↑  Lloyd 1999, p. 52 harvnb error: no target: CITEREFLloyd1999 (help)
13. ↑
14. ↑  "Opening Day History – Starting with success". Cardiff City F.C. 1 สิงหาคม 2017. เก็บจากแหล่งเดิมเมื่อ 9 กันยายน 2017. สืบค้นเมื่อ 9 กันยายน 2017.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สโมสรฟุตบอลคาร์ดิฟฟ์ซิตี**

* Cardiff City F.C. Official website
* Bob Bank Hero – Cardiff City Online Fanzine
* แม่แบบ:BBC Football Info
* A collection of items relating to Cardiff City Football Club's historic victory against Arsenal in the 1927 FA Cup เก็บถาวร 2008-07-24 ที่ เวย์แบ็กแมชชีน
* Cardiff City stats at Football Club History Database
* Cardiff City play-off record[*ลิงก์เสีย*]
* สโมสรฟุตบอลคาร์ดิฟฟ์ซิตี ที่เฟซบุ๊ก

| * ด
* ค
* ก
อีเอฟแอลแชมเปียนชิป |
| --- |
| สโมสรในฤดูกาล 2023–24 | 
* เบอร์มิงแฮมซิตี
* แบล็กเบิร์นโรเวอส์
* บริสตอลซิตี
* คาร์ดิฟฟ์ซิตี
* คอเวนทรีซิตี
* ฮัดเดอส์ฟีลด์ทาวน์
* ฮัลล์ซิตี
* อิปสวิชทาวน์
* ลีดส์ยูไนเต็ด
* เลสเตอร์ซิตี
* มิดเดิลส์เบรอ
* มิลล์วอลล์
* นอริชซิตี
* พลิมัทอาร์ไกล์
* เปรสตันนอร์ธเอ็นด์
* ควีนส์พาร์กเรนเจอส์
* รอเทอรัมยูไนเต็ด
* เชฟฟีลด์เวนส์เดย์
* เซาแทมป์ตัน
* สโตกซิตี
* ซันเดอร์แลนด์
* สวอนซีซิตี
* วอตฟอร์ด
* เวสต์บรอมมิชอัลเบียน

 |  |
| ที่เคยอยู่ในแชมเปียนชิป | 
* แอสตันวิลลา
* บาร์นสลีย์
* แบล็กพูล
* โบลตันวอนเดอเรอส์
* บอร์นมัท
* เบรนต์ฟอร์ด
* ไบรตันแอนด์โฮฟอัลเบียน
* เบิร์นลีย์
* เบอร์ตันอัลเบียน
* ชาร์ลตันแอธเลติก
* โคลเชสเตอร์ยูไนเต็ด
* ครูว์อเล็กซานดรา
* คริสตัลพาเลซ
* ดาร์บีเคาน์ตี
* ดอนคาสเตอร์โรเวอส์
* ฟูลัม
* จิลลิงงัม
* ลูตันทาวน์
* มิลตันคีนส์ดอนส์
* นิวคาสเซิลยูไนเต็ด
* นอตทิงแฮมฟอเรสต์
* ปีเตอร์โบโรยูไนเต็ด
* พอร์ตสมัท
* เรดิง
* สคันธอร์ปยูไนเต็ด
* เชฟฟีลด์ยูไนเต็ด
* เซาท์เอนด์ยูไนเต็ด
* เวสต์แฮมยูไนเต็ด
* วีแกนแอทเลติก
* วุลเวอร์แฮมป์ตันวอนเดอเรอส์
* วิคัมบ์วอนเดอเรอส์
* เยโอวิลทาวน์

 |
| ผู้สนับสนุน | 
* โคคา-โคล่า (2004–10)
* เอนพาวเวอร์ (2010–13)
* สกายเบต (2013–ปัจจุบัน)

 |
| ฤดูกาล | 
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* *2023–24*

 |

| * ด
* ค
* ก
พรีเมียร์ลีก |
| --- |
| ฤดูกาล | 
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* *2023–24*

 |  |
| สโมสร | 

|  |  |
| --- | --- |
| 2023–24 | 
* อาร์เซนอล
* แอสตันวิลลา
* บอร์นมัท
* เบรนต์ฟอร์ด
* ไบรตันแอนด์โฮฟอัลเบียน
* เบิร์นลีย์
* เชลซี
* คริสตัลพาเลซ
* เอฟเวอร์ตัน
* ฟูลัม
* ลิเวอร์พูล
* ลูตันทาวน์
* แมนเชสเตอร์ซิตี
* แมนเชสเตอร์ยูไนเต็ด
* นิวคาสเซิลยูไนเต็ด
* นอตทิงแฮมฟอเรสต์
* เชฟฟีลด์ยูไนเต็ด
* ทอตนัมฮอตสเปอร์
* เวสต์แฮมยูไนเต็ด
* วุลเวอร์แฮมป์ตันวอนเดอเรอส์

 |
| ที่เคยอยู่ในพรีเมียร์ลีก | 
* บาร์นสลีย์
* เบอร์มิงแฮมซิตี
* แบล็กเบิร์นโรเวอส์
* แบล็กพูล
* โบลตันวอนเดอเรอส์
* แบรดฟอร์ดซิตี
* คาร์ดิฟฟ์ซิตี
* ชาร์ลตันแอทเลติก
* คอเวนทรีซิตี
* ดาร์บีเคาน์ตี
* ฮัดเดอส์ฟีลด์ทาวน์
* ฮัลล์ซิตี
* อิปสวิชทาวน์
* ลีดส์ยูไนเต็ด
* เลสเตอร์ซิตี
* มิดเดิลส์เบรอ
* นอริชซิตี
* โอลดัมแอทเลติก
* พอร์ตสมัท
* ควีนส์พาร์กเรนเจอส์
* เรดิง
* เชฟฟีลด์เวนส์เดย์
* เซาแทมป์ตัน
* สโตกซิตี
* ซันเดอร์แลนด์
* สวอนซีซิตี
* สวินดันทาวน์
* วอตฟอร์ด
* เวสต์บรอมมิชอัลเบียน
* วีแกนแอทเลติก
* *วิมเบิลดัน* (ยุบแล้ว)

 |

 |
| การแข่งขัน | 
* รายชื่อทีม
	+ ผู้ชนะเลิศ
	+ บันทึกผลงาน
* ผู้เล่น
	+ ผู้เล่นต่างชาติ
	+ ผู้เล่นต่างชาติที่ทำประตู
	+ ชนะเลิศ
* ผู้จัดการทีม
	+ ปัจจุบัน
* สนามกีฬา

 |
| สถิติและรางวัล | 
* หอเกียรติยศพรีเมียร์ลีก

 |
| การแข่งขันที่เกี่ยวข้อง | 
* เอเชียโทรฟี
* เอฟเอคอมมิวนิตีชีลด์
* เอฟเอคัพ
* อีเอฟแอลคัพ
* ยูฟ่าแชมเปียนส์ลีก
* ยูฟ่ายูโรปาลีก
* ยูฟ่ายูโรปาคอนเฟอเรนซ์ลีก
* พรีเมียร์ลีก 2
* ยู18 พรีเมียร์ลีก
* พรีเมียร์ลีกอินเตอร์เนชันนัลคัพ

 |